Anne Muraya

Anne Muraya ni mhasibu, mfanyabiashara, na mtendaji mkuu wa shirika kutoka Kenya ambaye aliteuliwa kama afisa mkuu mtendaji wa Deloitte East Africa, kuanzia tarehe 1 Juni 2022. Hadi wakati huo, aliwahi kuhudumu kama Mshirika Mkuu wa Afrika wa Masuala ya Biashara Husika na Sera za Umma huko Deloitte. Wakati huohuo alifanya kazi kama kiongozi wa ukaguzi wa hesabu kwa eneo la Afrika Mashariki. Katika wadhifa wake mpya, Muraya anasimamia shughuli za kampuni katika nchi nane, ambazo ni: Burundi, Ethiopia, Kenya, Rwanda, Somalia, Sudan Kusini, Tanzania na Uganda . Yeye ndiye mwanamke wa kwanza kuhudumu katika nafasi hiyo, katika historia ya kampuni hiyo.

 Historia na elimu 
Muraya ni raia wa Kenya. Ana Shahada ya Kwanza ya Elimu (B.Ed.) katika Hisabati na Kemia, aliyopewa na Chuo Kikuu cha Kenyatta mwaka wa 1994. Yeye ni mhasibu aliyeidhinishwa na ni mwanachama wa Chama cha Wahasibu Waliosajiliwa Kenya(ICPAK),Chama cha Wahasibu waliosajiliwa Uganda( (ICPAU)),na chama cha Wahasibu waliosajiliwa Rwanda(ICPAR).

 Kazi 
Mwaka 1994, Muraya alijiunga na Deloitte kama mkaguzi, katika ofisi yao ya Nairobi, mji mkuu wa Kenya. Miaka ilivyopita, alipanda cheo hatua kwa hatua  na mwaka wa 2017, aliteuliwa kama mwanamke wa kwanza kuwa "kiongozi wa ukaguzi" katika ukanda wa Afrika Mashariki wa Deloitte. Baadaye, aliteuliwa kuwa Mshirika Mkuu wa masuala ya biashara endelevu na Sera za Umma kwa eneo la Afrika la Deloitte. Huko pia, alikuwa mwanamke wa kwanza kuhudumu katika wadhifa huo.

 Familia 
Ni mama wa watoto wawili watu wazima, mmoja wa kiume na mmoja wa kike.

 Mambo mengine ya kuzingatia 
Muraya ni mwanachama wa Deloitte Africa Audit Executive Committee(Exco). EXCO huamua mwelekeo wa kimkakati wa biashara ya ukaguzi na uthibitishaji kwa ukanda wa Afrika na kufuatilia utekelezaji wa mkakati huo.Yeye pia ni mwanachama wa Deloitte Global Advisory Council. Kundi hili linajumuisha washirika 30 wa Deloitte, walioteuliwa kutoka maeneo mbalimbali duniani kutoa ushauri kwa Afisa mkuu mtendaji wa Deloitte Global.

 Tazama pia 
 Rita Kavashe
 Ruth Doreen Mutebe

 Marejeo 

Jamii:Waliozaliwa 1970
Jamii:Watu walio hai
Jamii:wanawake wa Kenya